
                 Ügyiratszám: TA/           /2025.
ELŐTERJESZTÉS

a Képviselő-testület 2025. március 27-i nyilvános ülésére
Tárgy:       
Tagyon Község Önkormányzata Helyi Esélyegyenlőségi Programjának felülvizsgálata

Előterjesztő:
Gyarmati Kornél polgármester
Előkészítette:
Fülöp Zoltán igazgatási ügyintéző
Tisztelt Képviselő-testület! 

Tagyon Község Önkormányzata Képviselő-testülete 19/2023. (III.29.) Ta. önkormányzati határozatával fogadta el öt év időtartamra a jelenleg hatályos, az esélyegyenlőség megteremtésének feltételeit, érvényesülését biztosító 3. generációs Helyi Esélyegyenlőségi Programját (továbbiakban: HEP), melyet a hatályos jogszabályban szereplő előírásnak megfelelően kétévente szükséges áttekinteni, illetve az áttekintés alapján felülvizsgálni. 

A vizsgálat során a HEP intézkedési tervének időarányos megvalósulását, illetve a meghatározott helyzet esetleges megváltozását kell áttekinteni, felülvizsgálni.

Az elfogadott HEP-ben valamennyi intézkedés vonatkozásában egységesen 2028. március 29-i megvalósítási határidő került meghatározásra. A mostani felülvizsgálatnak csak arra kell kiterjednie, hogy az intézkedési tervben meghatározottakat kívánja-e módosítani a képviselő-testület. 
A törvény által előírt kötelező áttekintés megtörtént, illetve a HEP mentor javaslatára a HEP fórum tagjai részére megküldésre került a dokumentum. A fórum tagjai az intézkedési tervet támogatták, módsításra vonatkozó észrevételt nem tettek, így azt változatlan formában javasolt fenntartani.
Kérem a Tisztelt Képviselő-testületet, hogy az előterjesztést megvitatni és a határozati javaslatot elfogadni szíveskedjék.
HATÁROZATI JAVASLAT
Tagyon Község Önkormányzatának Képviselő-testülete az egyenlő bánásmódról és az esélyegyenlőség előmozdításáról szóló 2003. évi CXXV. törvény 31. § (4) bekezdése alapján a 19/2023. (III.29.) Ta. önkormányzati határozatával elfogadott Helyi Esélyegyenlőségi Programot áttekintette.

Az áttekintés és a helyi esélyegyenlőségi fórum eredményeként megállapítja, hogy felülvizsgálat nem szükséges, így a Helyi Esélyegyenlőségi Programot és annak intézkedési tervét változatlan formában helybenhagyja.

Határidő: 2025. március 29.
Felelős: polgármester
      



Szentantalfa, 2025. március 19.

            Gyarmati Kornél







 


 polgármester
